जेसेरी
जेसरी (ജസരി जसरी), जिसे जेसरी या द्वीप-भाषा के नाम से भी जाना जाता है, मलयालम भाषा की एक बोली है और भारत के केन्द्र-शासित प्रदेश लक्षद्वीप में बोली जाती है। 'जेसरी' शब्द अरबी शब्द जज़ारी (جزر) से लिया गया है जिसका अर्थ है 'द्वीप' या 'द्वीपवासी'। यह लक्षद्वीप द्वीपसमूह में चेतलत, बितरा, किल्तन, कदमत, अमिनी, कवरत्ती, अन्द्रोत, अगत्ती और कल्पेनी द्वीपों पर बोली जाती है। प्रत्येक द्वीप पर भाषा का अपना एक अलग रूप है।